OpenLLM-France/wikimedia huggingface dataset:
# Arhavi

Arhavi (en laz არქაბი/Arǩabi i en georgià არქაბი/arkabi) és una petita ciutat i districte de la província d'Artvin, Regió de la Mar Negra, Turquia. Està situat a l'extrem nord-est del país, molt proper a la frontera amb Geòrgia i a la riba de la Mar Negre.
El districte d'Arhavi està conformat per un municipi (Arhavi) i 30 vilatges, repartits en una superfície de 314 km². El districte d'Arhavi limita amb el mar Negre al nord, Hopa al nord-est, Borçka a l'est, Murgul al sud-est i amb Fındıklı (província de Rize) a l'oest. El 2011, la ciutat tenia 15.622 habitants, i el districte, 19.263.
Tot i que la ciutat està a peu de mar, la majoria del districte (97% de la superfície) són àrees escarpades, muntanyes i altiplans, amb pics que s'acosten als 3.000 metres d'alçada, una estructura geogràfica típica de l'est de la mar negra. El clima també és representatiu de la zona, amb estius suaus, hiverns frescos i vents dominants de l'oest i el nord-oest. Pel que fa a les precipitacions, plou aproximadament uns 150-160 dies a l'any, repartits en les quatre estacions, amb una precipitació mitja de 2118 mm anuals i una humitat mitjana del 75,6%.
Arhavi té una gran quantitat de població laz, que parlen el dialecte vitse-arkhava, un dels cinc blocs dialectals d'aquesta llengua. La ciutat és coneguda pel festival "Arhavi Kültür ve Sanat Festivali", que se celebra anualment des de 1973. També és famosa per un poema de Nazim Hikmet, anomenat "Arhavili Ismail" (Ismail d'Arhavi, inclòs dins de la seva obra "L'Èpica de la Guerra d'Independèndia"), que parla de la Guerra d'Independència Turca des de la perspectiva de la gent corrent.

## Referències

* 1 2 3 «Arhavi». Governació del districte d'Arhavi, 28-06-2019. [Consulta: 19 maig 2020].(turc)
* ↑ «Població 2011». Institut d'Estadística de Turquia. Arxivat de l'original el 2012-11-01. [Consulta: 18 maig 2020].(turc)
* ↑ «laz». Termcat. [Consulta: 18 maig 2020].
* ↑ «47. Uluslararası Arhavi Kültür ve Sanat Festivali». Arhavi Belediyesi. [Consulta: 18 maig 2020].(turc)
* ↑ Duyan, E. (2021). The Architectural Experience and Configuring the Narrative Spaces in Hikmet's Poetry

## Enllaços externs

* pàgina web oficial d'Arhavi
* pàgina web governació del districte d'Arhavi
# Cantó d'Yerville

El cantó d'Yerville és un cantó francès del departament del Sena Marítim, situat al districte de Rouen. Té 18 municipis i el cap es Yerville.

## Municipis

* Ancretiéville-Saint-Victor
* Auzouville-l'Esneval
* Bourdainville
* Cideville
* Criquetot-sur-Ouville
* Ectot-l'Auber
* Ectot-lès-Baons
* Étoutteville
* Flamanville
* Grémonville
* Hugleville-en-Caux
* Lindebeuf
* Motteville
* Ouville-l'Abbaye
* Saint-Martin-aux-Arbres
* Saussay
* Vibeuf
* Yerville

## Història

Llista dels consellers generals successius :
| Data d'elecció | Identitat | Partit |
| 1945-1958 | M. Lepicard | RI |
| 1958-1982 | M. Paillogues | Radical, després UDF |
| 1982- | Alfred Trassy-Paillogues | RPR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 5.668 | 6.236 | 6.521 | 7.714 | 8.470 | 8.968 | 10.308 |
| A partir de 1990: Població sense dobles comptes |||||||
# Nimaj (Jodhpur)

Nimaj o Neemaj fou un estat tributari protegit, una thikana feudataria de Jodhpur amb 10 pobles i una població de 15.735 habitants. Els seus ingressos s'estimaven en 40.000 rúpies. La família té origen en Rao Uda, net de Rao Jodha de Marwar.
El feu (jagir) es va establir el 1708 per Jagram Singh (1708-1733) que va tenir tres successors. Surtan Singh, germà de Sur Singh, va morir el 26 de juny de 1820. Després d'un altre regnat va pujar al poder Sanwant Singh al que va succeir el seu fill Sawai Singh que va tenir dos successors el segon dels quals fou succeït per adopció per Chatar Singh (de la familia de Ramgarh) el 1870. El va succeir el seu fill Prithwi Sing, que va morir amb menys de 25 anys el 1913 pujant al tron el seu fill de 4 anys Ummed Singh, major d'edat el 1930 que fou el darrer thakur amb poder. El títol va passar al seu fill Udai Singhji.

## Referències

* Genealogia Arxivat 2010-03-11 a Wayback Machine.
# Penya Alta (Castellví de Rosanes)

La Penya Alta és una muntanya de 377 metres que es troba al municipi de Castellví de Rosanes, a la comarca catalana del Baix Llobregat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pablo Pozo

Pablo Antonio Pozo Quinteros (Xile, 27 de març del 1973), més conegut simplement com a Pablo Pozo, és un àrbitre de futbol xilè. Pozo és àrbitre internacional FIFA des de 1999. Ha dirigit partits en grans esdeveniments com la Copa Confederacions 2009. El febrer del 2010 va ser assignat per arbitrar al Mundial 2010, esdevenint el primer xilè en arbitrar un mundial des del 1998. El seu germà gran, Mauricio, és un futbolista internacional xilè.

## Referències

* ↑ «Árbitro Pablo Pozo es preseleccionado para dirigir en el Mundial de Sudáfrica» (en castellà). El Mercurio, 24-10-2008.
* ↑ Varela, Sebastián. «La familia del silbato» (en castellà). La Tercera, 17-07-2017. [Consulta: 19 octubre 2022].
# Cantó de Châteauneuf-sur-Charente

El cantó de Châteauneuf-sur-Charente és un cantó francès del departament del Charente, situat al districte de Cognac. Té 15 municipis i el cap és Châteauneuf-sur-Charente.

## Municipis

* Angeac-Charente
* Birac
* Bonneuil
* Bouteville
* Châteauneuf-sur-Charente
* Éraville
* Graves-Saint-Amant
* Malaville
* Mosnac
* Nonaville
* Saint-Simeux
* Saint-Simon
* Touzac
* Vibrac
* Viville

## Història

Llista dels consellers generals successius :
| Data d'elecció | Identitat | Partit |
| 1945-1951 | M. Boujout | Divers gauche |
| 1951-1982 | M. Audebert | radical, després RI, després RPR |
| 1982-1994 | Michel Chevalier | RPR |
| 1994-2008 | Jacques Bobe | Divers droite, després UDF, després UMP |
| 2008- | Jean-Paul Zucchi | UMP |
| les dades anteriors no són pas conegudes ||||
# Belúixia Gubà

Belúixia Gubà (rus: Белу́шья Губа́) és un possiólok de Nova Terra, a l'Illa Iujni o del sud. Des de 1926 n'és el centre administratiu.
Pertany a l'óblast d'Arkhànguelsk a Rússia

## Demografia

És el principal assentament permanent i el centre administratiu del territori de l'arxipèlag de Nova Terra. La seva població és de 2.851 habitants (2010). És la capital de Nova Terra. Una gran proporció de la seva població està composta per militars associats amb proves nuclears que es duen a terme a prop de la ciutat. Està situada a 9 kilòmetres al sud-oest de la base aèria de Rogatxovo. Gran part de la població hi treballa com a personal militar.

## Història

Quan es va descobrir Nova Terra l'any 1894, el Governador d'Arkhànguelsk Engelhard decidí crear un nou campament a l'illa. El 1896, una expedició realitzà una enquesta de la costa occidental de Nova Terra. L'any següent es fundà Belúixia Gubà.
El poble començà a créixer el 1954, quan a Nova Terra s'hi establí el lloc de proves nuclears.
# Shekhupura

Shekhupura fou un estat tributari protegit del tipus jagir amb territoris als districtes de Gujranwala, Sialkot, Lahore, i Amritsar, al Panjab, format per 180 pobles tinguts en jagir pel seu sobirà que tenia 36 km² de terres en propietat amb uns ingressos de 120.000 rupies. Fou fundada per un braman de Meerut que va aportar diversos oficials a la cort de l'estat sikh de Lahore, incloent Raja Teja Singh, governador de Peshawar i comandant en cap de l'exèrcit sikh el 1845. Raja Kiri Singh, net de Teja Singh, va morir sobtadament el 1906 i l'estat estava tan endeutat que va passar sota administració de la cort de Wards. La capital era Shekhupura (ciutat).

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cantó de Becinas

El cantó de Becinas és un cantó del departament francès de l'Alta Viena, a la regió de Llemosí. Està inclòs al districte de Belac i té 5 municipis. El cap cantonal és Becinas.

## Municipis

* Becinas
* Faulas
* Fromentau
* Rasès
* Sent Perdos

## Història

Llista dels consellers generals successius :
| Data d'elecció | Identitat | Partit |
| 1964-1970 | Pierre Duditlieu | SFIO |
| 1970-1976 | Maurice Lapéras | PCF |
| 1976- | Bernard Brouille | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 6.284 | 6.702 | 5.751 | 5.543 | 5.512 | 5.165 | 5.556 |

## Vegeu també

* Cantons de l'Alta Viena
# Nimrana

Nimrana o Neemrana fou un estat tributari protegit, thikana o nizamat feudatari d'Alwar, format per quatre trossos de territori separats amb 19 pobles i total superfície de 75 km². L'estat tenia una població el 1901 de 8.799 habitants la major part ahirs.
L'estat fou governat pels suposats descendents dels rages chauhans de Delhi, dels quals el més comegut fou Prithwi Raj. la ciutat de Nimrana hauria estat fundada el 1467 per Dup Raj Deo (sisè descendent de Rao Madan Pal, fundador de Mandawar vers 1170) del qual el raja Janak Singh, que governava en iniciar-se el segle XX (des de 1898), era el descendent 22è. El 1803 lord Lake va confiscar l'estat que llavors era feudatari d'Alwar i tenia tres parganes amb 36 pobles, en càstig perquè el raja va donar suport als marathes; l'estat fou cedit a Alwar; el 1815 la pargana de Nimrana i alguns pobles li foren restituïts al raja el qual va reclamar insistentement ser independent d'Alwar però de la investigació va resultar que l'estat original havia estat concedit per Alwar al segle XVIII amb un tribut de 8.648 rúpies que s'havien de pagar als marathes, i el 1868 es va establir oficialment la seva dependència feudal d'Alwar i es va fixar el tribut a aquest estat per trenta anys (1/8 dels ingressos o 3.000 rúpies); en acabar els trenta anys el tribut es va augmentar a 4.300 rúpies pels següents trenta anys; a més hi havia un impost de nazarana (successió) que es pagava a cada canvi de sobirà en una quantia depenent del parentiu amb l'antecessor.
La capital era Nimrana, avui una vila del Rajasthan al districte d'Alwar a 28° 00′ N, 76° 23′ E﻿ / ﻿28.000°N,76.383°E﻿ / 28.000; 76.383 a uns 50 km al nord d'Alwar (ciutat). El 1901 tenia 2.232 habitants.

## Llista de rages

* Rao Saheb Nonud Singh, vers 1820
* Raja Chandra Bhan
* Raja Prithwi Singh (fill)
* Raja Zalim Singh (fill)
* Raja BIijay Singh (germà)
* Raja Tehri Singh
* Raja Bghim Singh
* Raja Mukund Singh
* Raja Janak Singh 1898-1932
* Rao Saheb Umarao Singh 1932-1945,
* Raja Rajendra Singh 1945-1953

## Referències

* Genealogia Arxivat 2009-12-19 a Wayback Machine.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mont Augusta

El Mont Augusta (en anglès Mount Augusta), també anomenat Boundary Peak 183, és un cim que s'eleva fins als 4290 msnm i que es troba a les Muntanyes Saint Elias, a la frontera entre l'estat d'Alaska, Estats Units i el territori del Yukon, al Canadà. El Mont Augusta es troba uns 25 km al sud del Mont Logan i uns 25 a l'est del mont Saint Elias, respectivament la primera i segona muntanya més alta del Canadà. Forma l'extrem oriental d'una llarga carena en què el mont Saint Elias, situat al centre, és el punt més elevat.
La glacera de Seward comença al nord d'aquest cim, abans d'unir-se cap a la glacera de Malaspina.
El nom de mont Augusta li fou donat el 1891 per I.C. Russell, del Servei Geològic dels Estats Units, en record a la seva esposa, J. Augusta Olmsted Russell.

## Referències

* 1 2 «Mount Augusta». bivouac.com. [Consulta: 21 novembre 2014].
* 1 2 «Alaska & Hawaii P1500s - the Ultras». Peaklist.org. [Consulta: 26 febrer 2013].
* ↑ Orth p. 93
* ↑ «Mount Augusta». Geographic Names Information System, Servei Geològic dels Estats Units. [Consulta: 21 novembre 2014].

## Bibliografia

* Orth, David J. «Dictionary of Alaska place names», 1971. [Consulta: 1r gener 2014].
* Selters, Andy. Ways to the Sky: A Historical Guide to North American Mountaineering. Golden, CO, USA: American Alpine Club Press, 2004. ISBN 0-930410-83-1 [Consulta: 1r gener 2014]. Arxivat 2013-08-18 a Wayback Machine.
* Wood, Michael; Coombs, Colby Alaska: A Climbing Guide. The Mountaineers, 2001. ISBN 978-0-89886-724-4 [Consulta: 1r gener 2014]. Arxivat 2017-02-02 a Wayback Machine.

## Enllaços externs

* Mont Augusta a Topozone
* "Mount Augusta, Yukon Territory/Alaska" a Peakbagger
# Hanga Roa

La ciutat d'Hanga Roa és la capital de l'Illa de Pasqua, a Xile.
Pràcticament la totalitat dels habitants pertanyents a aquesta comuna es localitzen en aquest poblat situat al sud-oest de l'illa. Segons el cens de 2002, la població de Hanga Roa era de 3.791 habitants, el que suposa més del 87% de la població total de l'illa. Posseïx un carrer principal en direcció nord-sud, l'Avinguda Policarpo Toro, en intersecció amb Te Pito Te Henua, on se situen els edificis públics i el comerç. Hanga Roa també posseïx una bella caleta amb un altar de moais. Posseïx hotels i hostalatges, banc, hospital i farmàcies, carrabiners, restaurants, i un variat i peculiar comerç. Hanga Roa rep els turistes -pràcticament tots- per l'Aeroport Internacional Mataveri, on arriben avions de LAN Airlines. Playa Pea és una petita platja situada al costat sud de la Caleta de Hanga Roa.
Hanga Roa està agermanada amb Olot (setembre 1984).

## Referències

* ↑ Annie Murphy, For Chile, Colossal Trouble On Easter Island, Npr.org, 9 September 2010 (accessed on 31 May 2019)
* ↑ Steven R. Fischer: The island at the end of the world. Reaktion Books, 2005, p. 248. ISBN 1-86189-282-9
* ↑ Gallery: Easter Island's Carnival magic seduces locals, tourists Arxivat 2021-10-19 a Wayback Machine., Enca.com, 21 February 2015 (accessed on 31 May 2019)
* ↑ Casas, Jordi. «Olot i Hanga Roa: agermanades per un àngel de basalt i un moai». El Punt Avui, 18-06-2018. [Consulta: 14 desembre 2024].
# Cantó de Confolent Sud

El cantó de Confolent Sud és un cantó francès del departament del Charente, situat al districte de Confolent. Té 11 municipis i el cap és Confolent.

## Municipis

* Azac
* Briguelh
* Brilhac
* Confolent
* Essa
* L'Esterp
* Monteirolet
* Sent Crestòfa
* Sent German sus Vinhana
* Sent Maurzis
* Orador Fanès

## Història

Llista dels consellers generals successius :
| Data d'elecció | Identitat | Partit |
| 1949-1967 | Maurice Croislebois | RGR |
| 1967-1985 | M. Peyraud | Divers droite |
| 1985-2008 | Jean-Louis Festal | UDF, després MoDem |
| 2008- | Jean-Noël Dupré | Divers droite, després UMP |
| les dades anteriors no són pas conegudes ||||
# Ben-Hur (pel·lícula del 1907)

Ben-Hur és un curtmetratge mut de 1907, dirigit pel canadenc Sidney Olcott. D'una duració de quinze minuts, és la primera adaptació cinematogràfica de la novel·la de Lewis Wallace, Ben-Hur.
El punt fort de la pel·lícula és la carrera de carros, que va ser filmada en una platja de Nova Jersey.
El 1925 es va rodar una altra versió, però el principal remake de la pel·lícula va ser el de 1959: Ben Hur.

## Repartiment

* Herman Rottger: Ben Hur
* William S. Hart: Messala
# Badesi

Badesi (gal·lurès Badesi) és un municipi italià, dins de la Província de Sàsser. L'any 2007 tenia 1.853 habitants. Es troba a la regió de Gal·lura. Limita amb els municipis de Trinità d'Agultu e Vignola, Valledoria (SS) i Viddalba (SS)

## Administració

Llista d'alcaldes :
| Període | Identitat | Partit |
| 2005- | Anton Pietro Stangoni | Llista cívica |
# Cantó de Llemotges Condat

El cantó de Llemotges Condat és un cantó francès del departament de l'Alta Viena, situat al districte de Llemotges. És format per 3 municipis i part del de Llemotges.

## Municipis

* Condat
* Llemotges
* Solenhac
* Lo Vijan

## Història

Llista dels consellers generals successius :
| Data d'elecció | Identitat | Partit |
| 1973-1982 | M. Carrié | PS |
| 1982-2008 | Gilbert Chapeaublanc | PS, després MRC |
| 2008- | Annick Morizio | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | 18.842 | 19.145 |
# Nirmali

Nirmali fou un estat tributari protegit de l'agència de Mahi Kantha a la presidència de Bombai. Estava format per 6 pobles, amb 1.959 habitants el 1901. Els seus ingressos s'estimaven en 2.4119 rúpies el 1900, Era un principat en condomini entre el maharajà de Baroda i el miyan de Mandwa però aquest darrer havia de pagar un tribut de 1125 rúpies al Gaikwar de Baroda per la seva part d'aquest estat i del de Jher. La superfície era de 26 km²

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Cantó de Gond-Pontouvre

El cantó de Gond-Pontouvre és un cantó francès del departament del Charente, situat al districte d'Angulema. Té 4 municipis i el cap és Gond-Pontouvre.

## Municipis

* Balzac
* Champniers
* Gond-Pontouvre
* Saint-Yrieix-sur-Charente

## Història

Llista dels consellers generals successius :
| Data d'elecció | Identitat | Partit | Qualitat |
| 1982- | Jeanne Filloux | PS | |
| les dades anteriors no són pas conegudes ||||
# Stromberg

Stromberg és un municipi situat en el districte de Bad Kreuznach, a l'estat federat de Renània-Palatinat (Alemanya). El seu codi postal és 55442. Està situat en el centre de l'estat, a l'oest de la capital de l'estat, que és Magúncia, a poca distància del riu Nahe, un afluent del Rin per l'esquerra.

## Referències

* ↑ World Postal Codes.org Codi postal. Consultat 26 de juny de 2023.
# Sonsari

Sonsari fou un estat tributari protegit del tipus zamindari al districte de Chanda a uns 25 km al nord-est de Wairagarh. La superfície era de 145 km² i la població el 1881 de 3.558 persones, repartides en 20 pobles. La capital era Sonsari. El sobirà era un halba.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Badis ibn al-Mansur

Badis ibn al-Mansur (àrab: باديس بن المنصور, Bādīs b. al-Manṣūr) fou emir de la dinastia hammadita el 1105. Va succeir el seu pare Al-Mansur ibn an-Nàssir.
Fou un tirà considerat el Calígula del Magrib. Per sort va morir al cap de poc mesos de regnat (menys d'un any), sense deixar fills, i el va succeir el seu germà Abd-al-Aziz ibn al-Mansur.
# Cantó de Llemotges Esmautaires

El cantó de Llemotges Esmautaires és un cantó francès del departament de l'Alta Viena, situat al districte de Llemotges. És format per part del municipi de Llemotges.

## Municipis

* Llemotges

## Història

Llista dels consellers generals successius :
| Data d'elecció | Identitat | Partit |
| 1973-1998 | Pierre Baillot-d'Estivaux | RI, després RPR i divers droite |
| 1998- | Raymond Archer | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 14.950 |
# Oualia

Oualia és un poble i un municipi rural al cercle de Bafoulabé, regió de Kayes a Mali, a 59 km de Bafoulabé.

## Geografia

El municipi reagrupa 30 pobles i s'estén sobre una superfície de 1 085 km².La seva població es va estimar en 17.434 habitants l'any 2005 estant constituïda essencialment de malinkés, khassonkés i de peuls, amb alguns bambares, bozos i songhais. Els joves de menys de 25 anys representen 65% de la població.
El municipi està regat pel riu Bakoye sobre més de 50 km i dos marigots.
El clima és de tipus tropical amb una estació freda de novembre a gener (les temperatures poden baixar a 10°), una estació calenta de febrer a maig (les temperatures poden arribar a 42°) i una estació de les pluges, anomenada hivernada, de juny a octubre. Les precipitacions anuals varien de 600 a 900 mm.
El relief és molt accidentat, l'altitud passa de 100 a 500 metres.
La vegetació és la de la sabana atapeïda al nord, i la de sabana boscosa al sud.

## Història

La ciutat fou part de l'Imperi de Macina (malinke) i després fou conquerida per al-Hadjdj Umar Tall fundador de l'Imperi Tuculor. El 1879 era una fortalesa tuculor lleial al govern de Ségou en lluita contra els caps de Bafoulabé, lleials al faama (rei) malinke. Joseph Gallieni que va arribar aleshores (principis de 1880) a Bafoulabé va refusar intervenir en la lluita per la conquesta de la fortalesa, però va convocar als caps malinkes els quals van acceptar l'amistat francesa i el seu establiment al lloc, i alguns fins i tot van anar a Saint Louis a saludar al governador. Un fort fou construït poc després a Bafoulabé.
En 1961 fou creat el districte de Oualia pel regarupament dels antics cantons de Bétéa, Farimboula, Kolama, Koumakana i Nouroukourou. Oualia fou erigida en municipi rural per la llei del 4 de novembre de 1996.

## Economia i transport

L'agricultura és l'activitat dominant. Les principals produccions són el sorgo, el mill, la dacsa, el cacauet i l'arròs.
La població practica igualment l'horticultura, la ramaderia i el petit comerç. La pesca fluvial també es practica.
Oualia està situada en la línia de ferrocarril que connecta Bamako amb Dakar.

## Referències

* 1 2 3 Sambou Mariko Sissoko, maire de la commune rurale de Oualia, cercle de Bafoulabé.
* 1 2 3 4 5 6 7 8 République du Mali, Commissariat à la sécurité alimentaire, Plan de sécurité alimentaire de la commune rurale de Oualia 2007 – 2011, juin 2006 Arxivat 2008-04-09 a Wayback Machine.
# Cantó de Gémozac

El cantó de Gémozac és un cantó francès del departament del Charente Marítim, situat al districte de Saintes. Té 16 municipis i el cap és Gémozac.

## Municipis

* Berneuil
* Cravans
* Gémozac
* Jazennes
* Meursac
* Montpellier-de-Médillan
* Rétaud
* Rioux
* Saint-André-de-Lidon
* Saint-Quantin-de-Rançanne
* Saint-Simon-de-Pellouaille
* Tanzac
* Tesson
* Thaims
* Villars-en-Pons
* Virollet
Llista dels consellers generals successius :
| Data d'elecció | Identitat | Partit |
| 1945-1982 | Raoul Latreuille | Radical, després UDF |
| 1982-2001 | Marcel Vallet | Divers droite |
| 2001- | Loïc Girard | RPR, després UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 10.153 | 9.907 | 9.714 | 9.869 | 10.153 | 10.707 | 12.695 |
| A partir de 1990: Població sense dobles comptes |||||||
# Ben Salem Himmich

Ben Salem Himmich (àrab: بنسالم حميش, Bin-Sālim Ḥimmīx) (Meknès, Marroc, 1948), conegut a l'Orient Mitjà com Salem Himmich (àrab: سالم حميش, Sālim Ḥimmīx), és un novel·lista, poeta i filòsof marroquí. Ha publicat més de 25 llibres en àrab i francès, tant de temàtica literària com científica. Com a filòsof liberal, Himmich es preocupa i tracta temes socials, amb una especial atenció a l'educació ideològica a l'islam; també és partidari de la divisió entre església i estat. Els seus treballs literaris aborden, brillantment, els problemes i conflictes amb els quals el Marroc s'encara avui en dia. Dues de les seves obres més traduïdes són les novel·les històriques مجنون الحكم, Majnūn al-ḥakam, ‘Boig de poder’ (1990), amb la qual va guanyar el Premi dels Crítics i va ser escollit per la Unió Àrab d'Escriptors entre un dels cent millors llibres del segle xx, i العلامة, Al-ʿalāma, ‘El savi’ (1997). És professor a la Universitat de Rabat, al Marroc.

## Enllaços externs

* Llibres de l'autor a les Biblioteques de Barcelona
* http://weekly.ahram.org.eg/2002/617/cu1.htm Arxivat 2009-02-15 a Wayback Machine.